sagorsarker/bangla-wikipedia huggingface dataset:
মিস বিকিনি অব দ্য ইউনিভার্স

মিস বিকিনি অব দ্য ইউনিভার্স হ'ল চীনের কুয়াংশিয়ের পেইহাই শহরে প্রতিবছর অনুষ্ঠিত একটি আন্তর্জাতিক সৌন্দর্য প্রতিযোগিতা।
২০০৯ সালে প্রতিযোগিতাটি ৩০ সেপ্টেম্বর থেকে ৬ অক্টোবর পর্যন্ত অনুষ্ঠিত হয়েছিল। এতে টি-আকৃতির রানওয়ে দিয়ে গিনেস ওয়ার্ল্ড রেকর্ড করার পরিকল্পনা করা হয়েছিল । থিমটি ছিল "পেইহাইয়ের সৌন্দর্য তুলে ধরা এবং বিশ্বের কাছে পেইহাইকে পরিচয় করিয়ে দেয়া"। 
২০০৬ সালের ২২-২৬ আগস্ট পেইহাইয়ের সিলভার বিচে এই প্রতিযোগিতা অনুষ্ঠিত হয়েছিল। বিজয়ী ছিলেন ইউক্রেনের ওলেনা জাইগান (Олена Жиган)। সে বছর প্রতিযোগিতা বিশ্বব্যাপী দৃষ্টি আকর্ষণ করেছিল কারণ প্রতিযোগীদের মধ্যে মারিয়া মতিন নামে একজন পাকিস্তানি মহিলা ছিলেন, যিনি এখন যুক্তরাষ্ট্রে বসবাস করছেন। মারিয়া প্রথম পাকিস্তানি মহিলা যিনি আন্তর্জাতিক বিকিনি সৌন্দর্য প্রতিযোগিতায় অংশ নিয়েছিলেন। পাকিস্তান একটি মুসলিম জাতি হওয়ায় মহিলাদের বিকিনি প্রতিযোগিতায় অংশ নিতে দেয় না। মতিন বিকিনি পরেছিলেন এবং তাতে পাকিস্তানের পতাকা ছিল, যা সত্যই তাঁর নিজ দেশে হৈচৈ ফেলে দিয়েছিল।
২০০৫ সালে মেসিডোনিয়ার মারিজানা স্টানোজকভস্কা (Маријана Станојковска) বিজয়ী হয়েছিলেন। মিস তুরস্ক ডেনিজ সিরিন এবং মিস ইউক্রেন ওলগা শ্যালোভানোভা (Ш Ольгаiлoвaнoвa) প্রথম এবং দ্বিতীয় রানার্সআপ হয়েছিলেন।
মীনু ঠাকুর

মীনু ঠাকুর (জন্ম: ১ জুলাই ১৯৭২, সাহারণপুর, উত্তর প্রদেশ) একজন ভারতীয় কুচিপুড়ি নৃত্যশিল্পী। তিনি দিল্লি এনসিআর-এর তরুণ শিক্ষার্থীদের কুচিপুড়ি শেখানোর জন্য 'সুরম্য' নামে একটি সংস্থা পরিচালনা করেন।
মীনু ঠাকুর ১৯৭২ সালের ১লা জুলাই তারিখে উত্তর প্ৰদেশ জেলার সাহারণপুরে পিতা অ্যাডভোকেট হর্ষরূপ ঠাকুর এবং মাতা গৃহিণী শকুন্তলার ঘরে জন্মগ্রহণ করেছিলেন।
উত্তরপ্রদেশ সংগীত নাটক আকাদেমি পুরস্কারপ্রাপ্ত মীনু কুচিপুড়ি শিল্পী হিসাবে গত ২৯ বছর ধরে সক্রিয়ভাবে নৃত্য পরিবেশন করে আসছেন।
মীনু ইন্ডিয়ান কাউন্সিল ফর কালচারাল রিলেশন'স (আইসিসিআর) ও ভারতের সংস্কৃতি মন্ত্রক স্বীকৃত একজন প্রতিষ্ঠিত শিল্পী। সাংস্কৃতিক আদান প্রদানের অংশ হিসাবে তিনি ভারতের বাইরেও বিভিন্ন দেশে প্রদর্শন করেছেন। তিনি ভারতের জাতীয় টেলিভিশন নেটওয়ার্ক দূরদর্শনের 'এ' গ্রেডভুক্ত শিল্পী এবং যুব সমাজের মধ্যে ভারতীয় শাস্ত্রীয় সংগীত ও সংস্কৃতি প্রচারের জন্য প্রতিষ্ঠিত সমিতি স্পিক ম্যাকায়-এর সাথেও যুক্ত। এছাড়া মাসিক বর্তমান ঘটনা সমন্বিত পত্রিকা ইয়ং ইন্ডিয়া'য় তিনি সংস্কৃতি বিষয়ক কলাম লেখেন।
মীনু ২০১৪ সালে তিহার কারাগারে এবং ২০১৮ সালে নয়াদিল্লির মন্দোলী কেন্দ্রীয় কারাগারে নৃত্য পরিবেশনকারী প্রথম মহিলা হিসাবে ভারতের কারাগারে নৃত্য পরিবেশনের রেকর্ডও করেছিলেন।
বাহরাইন, যুক্তরাজ্য, ব্রাজিল, সার্বিয়া, ক্রোয়েশিয়া, দক্ষিণ আফ্রিকা, রি-ইউনিয়ন, জাম্বিয়া, এল সালভাদোর, পানামা, মরিশাস, নেপাল, চীন, জাপান, কানাডা, ইন্দোনেশিয়া, থাইল্যান্ড, ফিলিপাইন, মালয়েশিয়া, ভুটান, অস্ট্রিয়া, তিউনিসিয়া ও হাঙ্গেরি ।
শিবানী বর্মা

শিবানী বর্মা (জন্ম: ৩১ মে, ১৯৭২) একজন ভারতীয় রাজযোগ ধ্যান-গুরু ও আধ্যাত্মিক বক্তা। তিনি প্রাচীন ভারতীয় রাজযোগ অনুশীলনের সাথে জড়িত। তিনি ভারতের ব্রহ্ম কুমারী আধ্যাত্মিক আন্দোলনের একজন গুরু ও নেত্রী। জনপ্রিয়ভাবে তিনি সিস্টার শিবানী, ব্রহ্ম কুমারী শিবানী, বি কে শিবানী ইত্যাদি নামেও পরিচিত।
শিবানী বর্মা ১৯৭২ সালের ৩১শে মে তারিখে মহারাষ্ট্রের পুনেতে জন্মগ্রহণ করেছিলেন। স্কুল শিক্ষা শেষ করে তিনি সাবিত্রীবাই ফুলে পুনে বিশ্ববিদ্যালয়ে ইলেক্ট্রনিক্স প্রকৌশলবিদ্যায় স্বর্ণপদকসহ স্নাতক ও স্নাতকোত্তর সম্পূর্ণ করেন। তার পরে তিনি মহারাষ্ট্র ইনস্টিটিউট অব টেকনোলজি থেকে কম্পিউটার ইঞ্জিনিয়ারিংয়ে স্নাতকোত্তর ডিগ্রী সম্পূর্ণ করেছিলেন।
পড়ালেখা সম্পূর্ণ হওয়ার পরে তিনি বিশাল বর্মার সাথে বিবাহবন্ধনে আবদ্ধ হন।
মহাবিদ্যালয় শেষ হওয়ার আগে শিবানী স্থানীয় ব্রহ্ম কুমারী কেন্দ্রের সাথে জড়িত ছিলেন।
তিনি মহারাষ্ট্রের পুনেতে ৩ বছর যাবৎ ভারতীয় বিদ্যাপীঠ মহাবিদ্যালয়ে প্রভাষক হিসাবে কাজ করেছিলেন। প্রথমে তিনি দিল্লীতে ব্রহ্ম কুমারী দূরদর্শন উপস্থাপনার নেপথ্যে বিভিন্ন কাজের সাথে জড়িত ছিলেন। ২০০৭ সালের 'অ্যাওয়েকিং উইথ ব্রহ্ম কুমারিস' অনুষ্ঠানে তার একটি সাক্ষাৎকার প্রস্তুত করা হয়েছিল।
সুরেশ ওবেরয়ের সাথে তার সাক্ষাৎকার ও টিভি বার্তালাপ ২০১৫ সালে 'হ্যাপিনেস আনলিমিটেড: অ্যাওয়েকেনিং উইথ ব্রহ্ম কুমারিস' নামে প্রকাশিত হয়েছে।
বি কে শিবানী ভারত ও ভারতের বাইরে বিভিন্ন অঞ্চলে ভ্রমণ করে আধ্যাত্মিক জ্ঞানের বক্তৃতা দিয়ে থাকেন। তিনি অঙ্গদান সম্পর্কে প্রচারণা থেকে আরম্ভ করে পিতৃ-মাতৃ কর্মসূচী ও ব্রহ্ম কুমারীর অনুষ্ঠানে উপস্থিত থাকেন। ২০১৭ সালে বিশ্ব মানসিক রোগ সংস্থা তাকে তাদের শুভেচ্ছা দূত হিসাবে নিযুক্ত করেছিল।
তিনি ২০১৪ সালের অ্যাসোসিয়েটেড চেম্বারস অফ কমার্স অ্যান্ড ইন্ডাস্ট্রির লেডিজ লীগ কর্তৃক 'দশকের মহিলা অর্জনকারী' (উইমেন অব দি ডিকেড অ্যাচিভার্স) পুরস্কার অর্জন করেছিলেন। ২০১৯ সালে ভারত সরকার তাকে নারী শক্তি পুরস্কার প্রদান করেছিল।
নক্রুমা বোনার

নক্রুমা এলজিগো বোনার (; জন্ম: ২৩ জানুয়ারি, ১৯৮৯) জ্যামাইকার সেন্ট ক্যাথরিন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের সূচনালগ্ন থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন নক্রুমা বোনার। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি লেগ স্পিন বোলিংয়ে পারদর্শী তিনি।
২০১০ সাল থেকে নক্রুমা বোনারের প্রথম-শ্রেণীর খেলোয়াড়ী জীবন চলমান রয়েছে। আঞ্চলিক পর্যায়ের ক্রিকেটে তিনি জ্যামাইকা দলের মধ্যমণি ছিলেন। লেগ স্পিনার ও ডানহাতি ব্যাটসম্যান নক্রুমা বোনার ফেব্রুয়ারি, ২০১১ সালে জ্যামাইকার সদস্যরূপে কম্বাইন্ড ক্যাম্পাসেস ও কলেজেসের বিপক্ষে প্রথমবারের মতো প্রথম-শ্রেণীর ক্রিকেটে অংশ নেন।
মাঝারিসারির ব্যাটসম্যান ও কার্যকরী লেগ স্পিন বোলার নক্রুমা বোনারের ২০১১ সালে ওয়েস্ট ইন্ডিজের পক্ষে টি২০আইয়ে অভিষেক ঘটে। তবে, আন্তর্জাতিক অঙ্গনে দলে ঠাঁই করে নিতে তাকে বেশ বেগ পেতে হয়। দীর্ঘদিন জাতীয় দল থেকে উপেক্ষিত হবার পূর্বে তিনি আরেকটি খেলায় অংশ নেয়ার সুযোগ লাভ করেছিলেন।
অক্টোবর, ২০১৯ সালে জ্যামাইকা দলের সদস্য হিসেবে রিজিওন্যাল সুপার৫০ প্রতিযোগিতায় অংশগ্রহণকল্পে যুক্ত করা হয়। ২০১৯-২০ মৌসুমের রিজিওন্যাল ফোর ডে কম্পিটিশনে ৫৩২ রান তুলেন। ফলশ্রুতিতে, ওয়েস্ট ইন্ডিজ দলের পক্ষে খেলার জন্যে তাকে পুনরায় আমন্ত্রণ জানানো হয়। জুলাই, ২০২০ সালে জ্যামাইকা তাল্লাহজের সদস্যরূপে ক্যারিবীয় প্রিমিয়ার লিগে খেলার জন্যে মনোনীত হন।
সমগ্র খেলোয়াড়ী জীবনে একটিমাত্র টেস্ট, তিনটিমাত্র একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন নক্রুমা বোনার। ৩ ফেব্রুয়ারি, ২০২১ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। অন্যদিকে, ২০ জানুয়ারি, ২০২১ তারিখে ঢাকায় একই দলের বিপক্ষে একদিনের আন্তর্জাতিকে অভিষেক ঘটে তার। ২৫ জানুয়ারি, ২০২১ তারিখে চট্টগ্রামে একই দলের বিপক্ষে সর্বশেষ ওডিআইয়ে অংশ নেন তিনি।
২০১১ সালে ইংল্যান্ড গমনার্থে তাকে ওয়েস্ট ইন্ডিজ দলের সদস্যরূপে মনোনীত করা হয়। ইংল্যান্ড সফরে তিনি দলের সংরক্ষিত খেলোয়াড়ের মর্যাদা পান। এছাড়াও, নিউজিল্যান্ড সফরেও একই অবস্থানে রাখা হয়।
জুন, ২০২০ সালে ইংল্যান্ড গমনার্থে তাকে ওয়েস্ট ইন্ডিজের টেস্ট দলে ঠাঁই দেয়া হয়। মে, ২০২০ সালে টেস্ট সিরিজ শুরু হবার কথা থাকলেও কোভিড-১৯ মহামারীর কারণে তা জুলাই, ২০২০ সালে পিছিয়ে নেয়া হয়।
বেশ কয়েকজন জ্যেষ্ঠ খেলোয়াড়ের অনুপস্থিতির কারণে ২০২১ সালের শুরুতে বাংলাদেশ গমনার্থে তাকে মনোনীত করা হয়। ডিসেম্বর, ২০২০ সালে বাংলাদেশ গমনার্থে ওয়েস্ট ইন্ডিজের টেস্ট ও ওডিআই দলের সদস্য করা হয়। ২০ জানুয়ারি, ২০২১ তারিখে ঢাকায় অনুষ্ঠিত দিবা-রাত্রির প্রথম ওডিআইয়ে স্বাগতিক বাংলাদেশের বিপক্ষে তার অভিষেক হয়।
৩ ফেব্রুয়ারি, ২০২১ তারিখে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত সিরিজের প্রথম টেস্টে একই দলের বিপক্ষে তিনি প্রথমবারের মতো অংশ নেন।
লাউদোহা

লাউদোহা (ইংরেজি: Laudoha) ভারতের পশ্চিমবঙ্গ রাজ্যের পশ্চিম বর্ধমান জেলার ফরিদপুর-দূর্গাপুর উন্নয়ন ব্লকের একটি গ্রাম। এই গ্রামটি দুর্গাপুর মহকুমার অন্তর্গত।
ভারতের ২০১১ সালের আদমশুমারি অনুসারে লাউদোহা গ্রামের জনসংখ্যা হল ২৩৯৯ জন। এর মধ্যে পুরুষ ১২৩২ জন (৫১%) এবং নারী ১১৬৭ জন (৪৯%)। এই গ্রামের জনসংখ্যার ২৫৭ জন হল ৬ বছর বা তার কম বয়সী। লাউদোহা গ্রামে সাক্ষর মানুষের সংখ্যা হল ১,৬৬০ জন (৬বছরের উর্ধ্বে ৭৭.৫০%)।
লাউদোহার কে.টি.বি. ইনস্টিটিউশন একটি বাংলা মাধ্যম বিদ্যালয়। এটিকে ১৯৬৩ সালে প্রতিষ্ঠা করা হয় I বিদ্যালয়টিতে পঞ্চম শ্রেণি থেকে দ্বাদশ শ্রেণি পর্যন্ত পঠনপাঠনের সুবিধা রয়েছে। এই বিদ্যলয়টিতে ১২ টি কম্পিউটার, ২০০০ বই সমেত একটি গ্রন্থাগার এবং একটি খেলার মাঠ রয়েছে।
কালীপুর উচ্চ বিদ্যালয়, ১৯০৭ সালে প্রতিষ্ঠিত একটি বাংলা-মধ্যম বিদ্যালয়। বিদ্যালয়টিতে পঞ্চম শ্রেণি থেকে দশম শ্রেণি পর্যন্ত পঠনপাঠনের সুবিধা রয়েছে।
লাউদোহায় ৩০ টি শয্যা বিশিষ্ট লাউদোহা গ্রামীণ হাসপাতালটি ফরিদপুর-দুর্গাপুর সিডি ব্লকের অন্যতম প্রধান সরকারী চিকিৎসা কেন্দ্র। ইছাপুরের অন্তর্গত লোয়াপুরে ছয় শয্যা বিশিষ্ট একটি প্রাথমিক স্বাস্থ্যকেন্দ্র রয়েছে। ধবনীর অন্তর্গত কাঁটাবেড়িয়াতে ১০ টি শয্যা বিশিষ্ট আরও একটি প্রাথমিক স্বাস্থ্যকেন্দ্র রয়েছে।
গার্গী বাচক্নবী

গার্গী বাচক্নবী খ্রিষ্টপূর্ব আনুমানিক ৯ম থেকে ৭ম শতকের মধ্যে জন্ম নেওয়া একজন প্রাচীন ভারতীয় দার্শনিক ছিলেন। বৈদিক সাহিত্যে তাকে একজন মহান প্রাকৃতিক দার্শনিক হিসাবে সন্মানিত করা হয়। বেদের প্রসিদ্ধ ব্যাখ্যাকারক ও ব্রহ্মবিদ্যার জ্ঞান থাকা ব্যক্তি হিসাবে তাকে ব্রহ্মবাদিনী বলেও ডাকা হত বলে জানা যায়। বৃহদারণ্যক উপনিষদের ষষ্ঠ ও অষ্টম ব্রহ্মণম মতে বিদেহর রাজা জনক কর্তৃক আয়োজিত এক দার্শনিক তর্ক ব্রহ্মযজ্ঞে অংশগ্রহণকারী হিসাবে তার নামের বিশিষ্ট উল্লেখ পাওয়া যায়। তিনি এই ব্রহ্মযজ্ঞে আত্মা বিষয়ে জটিল প্রশ্নে ঋষি যাজ্ঞবল্ক্যকে প্রত্যাহ্বান জানিয়েছিলেন। তিনি ঋগ্বেদের বহু শ্লোক রচনা করেছিলেন। ব্যক্তিজীবনে তিনি ব্রহ্মচর্য পালন করেছিলেন। 
গর্গ ঋষির (খ্রিস্টপূর্ব ৮০০-৫০০) বংশধর বাচকন্ব ঋষির কন্যা গার্গীর নাম রাখা হয়েছিল তার পিতামহ ও ঋষি গর্গের নাম অনুসারে।
গার্গীর জীবনকাল ছিল আনুমানিক খ্রিস্টপূর্ব নবম শতাব্দী থেকে সপ্তম শতাব্দীর মধ্যে। তার পিতার নাম ছিল বাচকন্ব ঋষি। ঋষি বাচকন্ব গর্গ ঋষির বংশধর ছিলেন। গার্গীর নাম পিতামহ ও ঋষি গর্গের নামানুসারে গার্গী বাচকন্বী হিসাব নামকরণ করা হয়েছিল। জানা যায় ছোটবেলা থেকেই তিনি অতি বুদ্ধিমতী ছিলেন। তিনি বেদ ও শাস্ত্রের জ্ঞান অর্জন করেছিলেন ও দর্শনের ক্ষেত্রে তার অগাধ দক্ষতার প্রসিদ্ধি ছিল।
উপনিষদে উল্লিখিত বিশিষ্ট মহিলাদের মধ্যে মৈত্রেয়ীর মত গার্গী বাচকন্বীও একজন। বেদ ও উপানিষদে তিনি বৈদিক কালের পুরুষদের সমতুল্য জ্ঞানী ছিলেন ও বিতর্কে পুরুষ-দার্শনিকদের সাথে অসাধারণ প্রতিদ্বন্দ্বিতা করতেন বলে জানা যায়। অশ্বল্যায়নর গৃহ সূত্রসমূহে তার উল্লেখ পাওয়া যায়। 
তিনি তার পিতামহ গর্গ ঋষির কাছ থেকে দর্শনের শিক্ষা লাভ করেছিলেন। মিথিলার রাজা জনকের দরবারে তাকে নবরত্ন হিসাবে সন্মানিত করা হয়েছিল।
আর. থামারাইসেলভান

আর থামারাইসেলভান একজন ভারতীয় রাজনীতিবিদ এবং ধর্মপুরী নির্বাচনী এলাকা থেকে ভারতের সংসদ সদস্য পদে রয়েছেন। তিনি দ্রাবিড় মুন্নেত্র কড়গম পার্টির প্রতিনিধিত্ব করেন।
হ্যাপি সুগার লাইফ

সিরিজের কেন্দ্রীয় চরিত্র সাতো মাতসুজাকা, এক অজানা ছোট্ট মেয়ে শিওর সাথে বন্ধুত্ব স্থাপন করে এবং অবিলম্বে তার প্রেমে পড়ে যায়। শিওর মা তাকে ত্যাগ করে দিয়েছে জানতে পারলে সাতো নিজের অ্যাপার্টমেন্টে তাকে নিয়ে আসে ও একসাথে থাকতে শুরু করে। সাতো প্রতিজ্ঞা করে যে নিজের ভালোবাসাকে রক্ষা করতে তাকে যদি হাতও লাল করতে হয়, তবুও সে কিছুতেই পিছপা হবে না।
তোমিয়াকা কাগিসোরা মাঙ্গা সিরিজটি স্কোয়ার এনিক্স এর শোনেন মাঙ্গা ম্যাগাজিন "গানগান জোকার" -এ ২০১৫ সালের ২২শে মে, প্রথমবার প্রকাশিত করেন। ২০১৬ সালের ২২শে অক্টোবর থেকে ২০১৮ সালের ২২শে জুন পর্যন্ত মাঙ্গার ৮টি "তানকোবোন" খন্ড মুক্তিলাভ করে। সিরিজটি ২০১৯ সালের ২২ জুন সমাপ্ত হয় এবং এর নবম ও দশম খন্ড একই বছরের ২২শে জুলাই মুক্তি পায়। ২০১৮ সালের ৮ই জুলাই, ইয়েন প্রেস তাদের অ্যানিমে এক্সপো বৈঠকে এই মাঙ্গার দত্তাধিকার প্রাপ্তির খবর ঘোষণা করে।
অ্যানিমে সংস্করণটি কেইজো কুসাকাওয়া এবং নোবুয়সি নাগায়ামা দ্বারা পরিচালিত এবং এজো'লা স্টুডিও কর্তৃক আয়োজিত। এটি লিখেছেন তোওকো মাচিন্দা ও চরিত্র পরিকল্পক হিসেবে কাজ করেছেন শোকো ইয়াসুদা।
ইয়ৌকু মাতসুবারা সিরিজের মুখ্য কালার আর্টিস্ট ছিলেন এবং ব্যাকগ্রাউন্ড চিত্র পরিকল্পনায় ছিলেন কিয়োতাকা ইয়াচি। ফটোগ্রাফি পরিকল্পক হিসেবে কাজ করেছেন ইয়াসুয়ুকি ইতোউ, আবহ সঙ্গীত পরিচালনায় ছিলেন ইয়াওই তাতেইশি এবং সিরিজটি এডিট করেছেন ইউজি ওকা। সিরিজের গানগুলি রচনা করেছেন কৌচিরো কামেয়ামা। ওপেনিং থিম গেয়েছেন আকারি নানায়ো, অপরদিকে এন্ডিং থিম "সুইট হার্ট" গেয়েছেন রিওনা।
১২ পর্বের এই সিরিজটি জাপানে ২০১৮ সালের ১৪ই জুলাই থেকে ২৯শে সেপ্টেম্বর পর্যন্তঅ্যানিমিসম প্রোগ্রামিং ব্লক থেকে এমবিএস, টিবিএস, বিএস-টিবিএস এবং এটি-এক্স -এ ধারাবাহিকভাবে সম্প্রচারিত হতে থাকে।অ্যামাজম ভিডিওতে সিরিজটি গোটা বিশ্বে যুগপতভাবে সম্প্রচারিত হয়েছিল।
জি থালাপাঠি

জি থালাপাঠি একজন ভারতীয় রাজনীতিবিদ এবং তিনি তামিলনাড়ুর বিধানসভার সদস্য ছিলেন। তিনি ১৯৯৬ সালের নির্বাচনে শেদাপট্টি আসন থেকে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।
কে সুরুস্বামী

কে সুরুস্বামী একজন ভারতীয় রাজনীতিবিদ এবং বিধানসভার প্রাক্তন সদস্য ছিলেন। তিনি ১৯৭১ নির্বাচনে দ্রাবিড় মুন্নেত্র কড়গম প্রার্থী হিসাবে শ্রীবিলিপুতুর আসন থেকে তামিলনাড়ু বিধানসভায় নির্বাচিত হয়েছিলেন।
এন. সুরেশ রাজন

সুরেশ রাজন (জন্ম: ৩১ শে মার্চ ১৯৬৩, নাগারকোলি) তামিলনাড়ু রাজ্যের একজন ভারতীয় রাজনীতিবিদ।
মিঃ সুরেশ রাজন এমএ ডিগ্রিধারী। তিনি তার রাজনৈতিক জীবন শুরু করেছিলেন দ্রাবিড় মুন্নেত্র কড়গম (ডিএমকে) যুব শাখা থেকে। তিনি ১৯৯৬-২০০১, ২০০৬-২০১১ এবং ২০১৬ সাল থেকে তামিলনাড়ু বিধানসভায় নির্বাচিত হয়েছিলেন। তিনি ২০০৬ থেকে ২০১১ সাল পর্যন্ত তামিলনাড়ু রাজ্যের পর্যটন মন্ত্রী ছিলেন।
কে সুন্দরম

কে সুন্দরম একজন ভারতীয় রাজনীতিবিদ, প্রাক্তন মন্ত্রী এবং তামিলনাড়ুর বিধানসভার সদস্য ছিলেন। তিনি ১৯৮৯ এবং ১৯৯৬ সালের নির্বাচনে দ্রাবিড় মুন্নেত্র কড়গম প্রার্থী হিসাবে পোনারি নির্বাচনী এলাকা থেকে তামিলনাড়ু বিধানসভায় নির্বাচিত হয়েছিলেন। নির্বাচনী অঞ্চলটি তফসিলি বর্ণের প্রার্থীদের জন্য সংরক্ষিত ছিল।
কে. সুন্দর

কে সুন্দর একজন ভারতীয় রাজনীতিবিদ এবং তামিলনাড়ুর বিধানসভার সদস্য।
তিনি ১৯৮৯, ১৯৯৬, ২০০৬ এবং চতুর্থ বারের জন্য ২০১৬ সালের নির্বাচনে সুন্দর উথিরামেরুর আসন থেকে দ্রাবিড় মুন্নেত্র কড়গম প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
সি সুব্রাহ্মণি

সি সুব্রাহ্মণি, সি এস মণি নামেও পরিচিত, একজন ভারতীয় রাজনীতিবিদ এবং বিধানসভার সদস্য ছিলেন। তিনি ১৯৯৬ সালের নির্বাচনে তিরুভল্লুর আসন থেকে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন। 
২০০৩ সালের অক্টোবরে সুব্রমনির সাথে সংযুক্ত চারটি সম্পত্তি ভিজিল্যান্স ও দুর্নীতি দমন অধিদপ্তর অনুসন্ধান করেছিল, যা তাঁর আয়ের সাথে সঙ্গতিপূর্ণ ছিল না বলে অভিযোগ ছিল। এটি তামিলনাড়ু সরকার কর্তৃক উত্থাপিত অনুরূপ অভিযোগের বিস্তৃত তদন্তের অংশ ছিল যা তৎকালীন জয়ললিতার সর্বভারতীয় আন্না দ্রাবিড় মুনেত্র কড়গম দল দ্বারা নিয়ন্ত্রিত ছিল। তিনি, তাঁর স্ত্রী এবং দুই ছেলের বিরুদ্ধে ২০০৫ সালে আনুষ্ঠানিক অভিযোগ আনা হয়েছিল। ২০১৫ সালে আদালতে তথ্য প্রমাণের অভাবে সমস্ত অভিযোগ খারিজ করা হয়েছিল।
ভি সুব্রাহ্মণিয়ান

ভি সুব্রাহ্মণিয়ান একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৪, ১৯৯১, এবং ২০০১ সালের নির্বাচনে দ্রাবিড় মুন্নেত্র কড়গম প্রার্থী হিসাবে কান্দামঙ্গলম আসন থেকে তামিলনাড়ু আইনসভায় নির্বাচিত হয়েছিলেন।
কে সুব্রাহ্মণিয়া পিল্লাই

কে সুব্রাহ্মণিয়া পিল্লাই ছিলেন একজন ভারতীয় রাজনীতিবিদ এবং বিধানসভার প্রাক্তন সদস্য। তিনি ১৯৮৯ সালের নির্বাচনে কন্যাকুমারী জেলার কন্যাকুমারী আসন থেকে দ্রাবিড় মুন্নেত্র কড়গম প্রার্থী হিসাবে তিনি তামিলনাড়ু বিধানসভায় নির্বাচিত হয়েছিলেন।
২০২১ সালের বাংলাদেশী চলচ্চিত্রের তালিকা

এটি বাংলাদেশী চলচ্চিত্রের একটি তালিকা, যা ২০২১ সালে মুক্তি পেতে চলেছে। কিছু চলচ্চিত্রের তারিখ ঘোষণা করা হয়েছে কিন্তু এখনো চলচ্চিত্রায়ন চলছে, কিছু চলচ্চিত্রের প্রযোজনার কাজ চলছে কিন্তু মুক্তির তারিখ ঘোষণা করা হয়নি। যে চলচ্চিত্রগুলো প্রকাশ্যে এখনও ঘোষণা করা হয়নি সেগুলো "শিরোনামহীন" হিসাবে তালিকাবদ্ধ করা হলো।
২০২১ সালে মূলত ২০২০ সালে মুক্তির জন্য নির্ধারিত অসংখ্য উল্লেখযোগ্য চলচ্চিত্র মুক্তি পাওয়ার কথা যেগুলো করোনা ভাইরাস মহামারীর কারণে স্থগিত করা হয়েছিল।
গোপাল হালদার

গোপাল হালদার ( ( ১১ ফেব্রুয়ারি, ১৯০২  - ০৪ অক্টোবর, ১৯৯৩) একজন বিশিষ্ট বাঙালি সাহিত্যিক,সাহিত্যতাত্ত্বিক, চিন্তাশীল প্রাবন্ধিক ও  স্বাধীনতা সংগ্রামী তথা রাজনৈতিক কর্মী। 
গোপাল হালদারের জন্ম ১৯০২ খ্রিস্টাব্দের ১১ ফেব্রুয়ারি ব্রিটিশ ভারতের অধুনা বাংলাদেশের ঢাকা বিক্রমপুরের বিদগাঁও-এ। মাতা বিধুমুখী দেবী। তাঁর পিতা সীতাকান্ত হালদার ছিলেন আইন ব্যবসায়ী। পিতার কর্মস্থল নোয়াখালীতে তাঁর স্কুল শিক্ষা। পরে কলকাতার স্কটিশ চার্চ কলেজ থেকে ইংরাজীতে প্রথম শ্রেণীতে অনার্স সহ বি.এ পাশ করেন। ১৯২৪ খ্রিস্টাব্দে কলকাতা বিশ্ববিদ্যালয় থেকে ইংরেজি সাহিত্যে এম. এ এবং বি.এল পাশ করেন। ১৯২৫-২৬ সালে কিছুদিন নোয়াখালীতে ওকালতি করেন। 
১৯২৬ খ্রিস্টাব্দে 'বঙ্গবাসী' প্রতিষ্ঠানের অন্তর্গত 'ওয়েলফেয়ার' পত্রিকার সহ-সম্পাদকের চাকরি নেন এবং সেই সঙ্গে সুনীতিকুমার চট্টোপাধ্যায়ের অধীনে ১৯২৮ খ্রিস্টাব্দ পর্যন্ত ভাষাতত্ত্বের গবেষণায় রত থাকেন। ১৯২৯ ও ১৯৩০ খ্রিস্টাব্দে তার কর্মজীবন কেটেছে ফেণী কলেজে। ১৯৩০-৩২ কলকাতা বিশ্ববিদ্যালয়ের ভাষাতত্ত্ব বিভাগে সুনীতিকুমার চট্টোপাধ্যায়ের রিসার্চ এ্যাসিস্ট্যান্ট হিসাবে অংশগ্রহণ করেন। মডার্ন রিভিউ পত্রিকার সম্পাদকীয় দপ্তরে ও হিন্দুস্থান স্ট্যান্ডার্ড পত্রিকার সহ-সম্পাদক পদে ছিলেন। ১৯৪৪-৪৮ ও ১৯৫২-৬৭ ছিলেন পরিচয় পত্রিকার সম্পাদক পদে।
স্কুলজীবন থেকেই গোপাল হালদার বিপ্লবী যুগান্তর দলের কর্মী এবং ১৯২১ খ্রিস্টাব্দ হতে ১৯৪০ খ্রিস্টাব্দ পর্যন্ত কংগ্রেসের সদস্য ছিলেন। ১৯৩৯-৪০ খ্রিস্টাব্দে সুভাষচন্দ্র বসুর নেতৃত্বাধীন বঙ্গীয় প্রাদেশিক  কংগ্রেস কমিটির সহ-সম্পাদকের দায়িত্ব পালন করেন। ১৯৩২ খ্রিস্টাব্দ হতে ১৯৩৮ তিনি রাজবন্দি হিসাবে কারারুদ্ধ থাকেন। কারাজীবন তিনি অধ্যয়ন, গবেষণা, সাহিত্যসৃষ্টি ও মার্কসীয় মতাদর্শ চর্চায় অতিবাহিত করেন। কারামুক্তির পর  সুভাষচন্দ্রের সহকারী হিসাবে তিনি সাপ্তাহিক ফরোয়ার্ড পত্রিকা সম্পাদনা করেন। ১৯৩৮ খ্রিস্টাব্দ থেকে তিনি সারা ভারত কৃষকসভার অন্যতম সংগঠক ছিলেন। ১৯৪৯ খ্রিস্টাব্দে কমিউনিস্ট পার্টিতে যোগ দেন এবং ওই বৎসরেই তিনি দর্শনশাস্ত্রের অধ্যাপিকা অরুণা সিং কে বিবাহ করেন। কৃষকসভা ও কর্মচারী আন্দোলনে নেতৃত্ব দেওয়ার সাথে তিনি ফ্যাসিবিরোধী লেখক ও শিল্পীসংঘে এবং সোভিয়েত সুহৃদ সমিতিতে বুদ্ধিজীবী হিসাবে সক্রিয় ভূমিকা পালন করেন।
'পরিচয়' পত্রিকার সম্পাদনা করেন (১৯৪৪-৪৮, ১৯৫২-৬৭) দীর্ঘদিন। এছাড়া 'স্বাধীনতা' পত্রিকার সাংবাদিকতা, কলকাতা বিশ্ববিদ্যালয়ের সেনেটে, পশ্চিমবঙ্গ বিধানপরিষদে এবং নানা অনুষ্ঠানে-প্রতিষ্ঠানে দক্ষতার পরিচয় রেখেছেন। স্বাধীনতার পরও ১৯৪৯ খ্রিস্টাব্দে চার মাসের জন্য কারাবাসে ছিলেন। ১৯৬৯ খ্রিস্টাব্দেও আইন অমান্য আন্দোলনে যোগ দিয়ে কারাবরণ করেছেন। আসলে মানুষের সামগ্রিক বিকাশের স্বার্থেই স্বাধীনতার জন্য তিনি প্রাথমিক গুরুত্ব দিয়েছেন আর আত্মপ্রকাশের অন্যতম পথ হিসাবে অল্পবয়স থেকেই গ্রহণ করেছেন সাহিত্যকে। মননশীল উপন্যাস রচনা করে বিশেষ খ্যাতিও অর্জন করেছেন। প্রখ্যাত সাহিত্য বিশারদ শিশির কুমার দাশের তার রচনা সম্পর্কে উল্লেখ করেছেন  -
<nowiki> </nowiki> 
এছাড়া সম্পাদনা করেছেন বিদ্যাসাগর, বঙ্কিমচন্দ্র, দীনবন্ধু, দ্বিজেন্দ্রলাল, কালীপ্রসন্ন সিংহের রচনাসংগ্রহ।
জীবনে বহু সম্মান ও পুরস্কার তিনি পেয়েছেন।
গোপাল হালদার ১৯৯৩ খ্রিস্টাব্দের ৪ অক্টোবর প্রয়াত হন।
অংশুলা কান্ত

অংশুলা কান্ত (, জন্ম: ৭ই সেপ্টেম্বর ১৯৬০) একজন ভারতীয় ব্যাংক-পরিচালক। বর্তমানে তিনি বিশ্বব্যাংক গ্রুপের মুখ্য আর্থিক কর্মকর্তা ও ব্যবস্থাপনা পরিচালক। ২০১৯ সালের ১২ জুলাই তারিখে তিনি এই পদে নিয়োগপ্রাপ্ত হয়েছেন। এর আগে ২০১৮ সালের ৭ই সেপ্টেম্বর তারিখ থেকে ২০১৯ সালের ৩১শে আগস্ট পর্যন্ত তিনি ভারতীয় স্টেট ব্যাংকের ব্যবস্থাপনা পরিচালক পদে অধিষ্ঠিত ছিলেন। তিনি ভারতের উত্তরাখণ্ডের রুরকির অধিবাসী।
১৯৬০ সালের ৭ সেপ্টেম্বর তারিখে ভারতের উত্তরাখণ্ডের রুরকিতে অংশুলা কান্তের জন্ম হয়েছিল। তিনি ১৯৭৯ সালে নয়াদিল্লীর লেডি শ্রীরাম কলেজ থেকে অর্থনীতি বিভাগে স্নাতক ডিগ্রী অর্জন করেছিলেন। তারপর ১৯৮১ সালে তিনি দিল্লী স্কুল অব ইকোনমিক্স থেকে অর্থনীতিতে স্নাতকোত্তর ডিগ্রী লাভ করেন। তিনি ইন্ডিয়ান ইনস্টিটিউট অব ব্যাংকার্সের একজন স্বীকৃতিপ্রাপ্ত সহযোগী।
১৯৮৩ সালে অংশুলা কান্ত ভারতীয় স্টেট ব্যাংকে একজন শিক্ষানবিস কর্মকর্তা হিসাবে যোগদান করেছিলেন। পরবর্তীকালে তিনি এসবিআই-এর মুখ্য মহাব্যবস্থাপক (মহারাষ্ট্র ও গোয়া শাখা), রাষ্ট্রীয় ব্যাংকিং গ্রুপের কার্যপ্রণালীর উপ-ব্যবস্থাপনা পরিচালক ‌ও এসবিআই সিঙ্গাপুর শাখার মুখ্য কার্যনির্বাহী পদে অধিষ্ঠিত ছিলেন। ২০১৮ সালের সেপ্টেম্বর মাসে তিনি দুবছর যাবৎ এসবিআই-এর ব্যবস্থাপনা পরিচালক ও ব্যাংকবোর্ডের সদস্য ছিলেন।
২০১৯ সালের ১২ জুলাই তারিখে তাঁকে বিশ্ব ব্যাংক গ্রুপের মুখ্য আর্থিক কর্মকর্তা ও ব্যবস্থাপনা পরিচালক হিসাবে নিযুক্ত করা হয়েছে। তিনি উদ্বৃত্তপত্র (ব্যালেন্স শীট) ও ব্যাংকিং গ্রুপে আর্থিক কর্মকর্তা ও বিপদাশঙ্কা ব্যবস্থাপনার দায়িত্বে দায়বদ্ধ। ২০১৯ সালের ৭ অক্টোবর তারিখ থেকে তাঁর কার্যকাল আরম্ভ হয়েছে। এই পদে অধিষ্ঠিত তিনি বিশ্বের প্রথম মহিলা।
অংশুলা কান্ত উত্তর প্রদেশের বারাণসীর চার্টার্ড অ্যাকাউন্টেন্ট সঞ্জয় কান্তর সাথে বিবাহবন্ধনে আবদ্ধ হয়েছেন। সিদ্ধার্থ নামে তাঁদের একটি পুত্র ও নূপুর নামে একটি কন্যা রয়েছে।
সাইপ্রাস প্রযুক্তি বিশ্ববিদ্যালয়

সাইপ্রাস প্রযুক্তি বিশ্ববিদ্যালয় ( সিইউটি ) ( বা "ΠΑ.ΠΑ.Κ.", ২০০৪ সালে প্রতিষ্ঠিত সাইপ্রাসের একটি বিশ্ববিদ্যালয়। ২০০৭-২০০৮ শিক্ষাবর্ষে এটিতে প্রথম শিক্ষার্থীদের নবীনবরণ হয়েছিল । সাইপ্রাসে উচ্চশিক্ষার শূন্যতা পূরণের উদ্দেশ্য নিয়ে এটি প্রতিষ্ঠিত হয়েছিলো। বিশ্ববিদ্যালয়টি তখন থেকে সাইপ্রাসে উচ্চ শিক্ষার বিভিন্ন বিষয়ে স্নাতক ও স্নাতকোত্তর পর্যায়ে ডিগ্রি প্রদান করে আসছে।
এটি সাইপ্রাসের দ্বিতীয় বৃহত্তম শহর লিমাসলে অবস্থিত। ২০০৭ সালের সেপ্টেম্বরে সাইপ্রাসের তৎকালীন রাষ্ট্রপতি তাসসোস পাপাদোপল্লোস এর আনুষ্ঠানিক উদ্বোধন করেন।
সাম্প্রতিক আন্তর্জাতিক বিশ্ববিদ্যালয়ের র‌্যাঙ্কিংয়ে সাইপ্রাস প্রযুক্তি বিশ্ববিদ্যালয় স্থান পেয়েছে:
বিশ্ববিদ্যালয়টি ছয়টি অনুষদ এবং একটি ভাষা কেন্দ্র বিভাগ নিয়ে গঠিত:
সাইপ্রাস প্রযুক্তি বিশ্ববিদ্যালয় ইউরোপের বিখ্যাত প্রযুক্তি বিশ্ববিদ্যালয়গুলোর আটটির মধ্যে একটি। অন্যগুলো হচ্ছে: রিগা প্রযুক্তি বিশ্ববিদ্যালয়(লাটভিয়া), সোফিয়া প্রযুক্তি বিশ্ববিদ্যালয় (বুলগেরিয়া), হচসচুল ডার্মস্ট্যাড, ফলিত বিজ্ঞান বিশ্ববিদ্যালয় (জার্মানি) ), ডাবলিন প্রযুক্তি বিশ্ববিদ্যালয় (আয়ারল্যান্ড), 
কার্টেজেনা পলিটেকনিক বিশ্ববিদ্যালয় (স্পেন), ট্রয়েস প্রযুক্তি বিশ্ববিদ্যালয় (ফ্রান্স), এবং ক্লুজ-নাপোকা প্রযুক্তি বিশ্ববিদ্যালয় (রোমানিয়া)।
জ্যোতি রাউত

জ্যোতি রাউত (জন্ম: ১৫ জুলাই, ১৯৬৫) একজন খ্যাতিমান ভারতীয় শাস্ত্রীয় নৃত্যশিল্পী, ওড়িশি নৃত্যশৈলীর শিক্ষক এবং নৃত্য পরিকল্পনাকার। 
জ্যোতি রাউত ভারতের উড়িষ্যার প্রত্যন্ত জোদা শহরতলীতে বেড়ে উঠেছিলেন। নাচের প্রতি আগ্রহ তাঁর শৈশব থেকেই ছিল, তিনি বিভিন্ন উৎসবে স্থানীয় আদিবাসী নৃত্যানুষ্ঠান দেখতে যেতেন। পরে তিনি উড়িষ্যার ভুবনেশ্বরের সংগীত ও নৃত্য কলেজ উৎকল সংগীত মহাবিদ্যালয় থেকে ওড়িশি নৃত্যে স্নাতকোত্তর ডিগ্রি লাভ করেন। ওড়িশার একটি মার্শাল আর্ট নৃত্য ধরন ছৌ নৃত্য নিয়ে পড়াশুনা ও পরিবেশনা করা প্রথম মহিলাদের মধ্যে তিনি একজন ছিলেন।
ব্রিটিশ শাসনের অধীনে দেব দাসী (মন্দির নৃত্যশিল্পী) প্রথা শেষ হওয়ার পরে ১৯৯৩ সালে জ্যোতি রাউত ওড়িশার পুরীতে ভগবান জগন্নাথের জন্য পরিবেশনকারী প্রথম নৃত্যশিল্পী ছিলেন। ১৯৯৭ সালে তিনি ক্যালিফোর্নিয়া ভিত্তিক ওড়িশি নৃত্য বিদ্যালয় জ্যোতি কলা মন্দির প্রতিষ্ঠা করেছিলেন, যা বর্তমানে যুক্তরাষ্ট্রের ক্যালিফোর্নিয়ার ফ্রেমন্টে অবস্থিত। ২০১২ সালে, তিনি ভারতের ওড়িশার ভুবনেশ্বরের লিঙ্গিপুরে একটি শাখা প্রতিষ্ঠা করেছিলেন। 
ওড়িশার গুরু পঙ্কজ চরণ দাস ফাউন্ডেশন থেকে মাহারি পুরস্কার
রেবতী কৃষ্ণা

রেবতী কৃষ্ণা () হলেন একজন ভারতীয় বীণা বাদক। তিনি কর্ণাটকী শাস্ত্রীয় সঙ্গীতের পাশাপাশি হালকা সংগীত এবং চলচ্চিত্র সংগীত উভয় ক্ষেত্রেই তাঁর দক্ষতার জন্য খ্যাতিমান।
চেলভাকুমার ও লক্ষ্মীর কন্যা রেবতী কৃষ্ণার শৈশবের নাম ছিল রেবতী চেলভাকুমার। রেবতীর ভাই, চন্দ্রন এখন অবসরপ্রাপ্ত কসমেটিক শল্যচিকিৎসক। রেবতী সুরকার ত্যাগরাজার শিষ্য বংশীয়। তাঁর প্রপিতামহ থিলাইস্থানম রামা আয়েঙ্গার ছিলেন ত্যাগরাজা সাধুর অনুগত শিষ্য। মাদুরাইয়ের থেরেলি রামস্বামী আয়েঙ্গারের কাছে কণ্ঠসুর সম্পর্কে প্রাথমিক প্রশিক্ষণ পাওয়ার পরে, তিনি ১২ বছর বয়সে হাতে তুলে নেন বীণা। তাঁর আগ্রহ দেখে তাঁর মা তাঁকে সুন্দরম আইয়ারের শিক্ষাধীন করেন। পরে তিনি শারদা শিবানন্দম এবং কে পি শিবানন্দমের অধীনে তাঁর বীণাবাদন শিল্পকে সূক্ষ্মতা প্রদান করেছিলেন। 
তিনি চলচ্চিত্রের গানে এবং মঞ্চে পরিবেশিত চলচ্চিত্রের গানেও বীণাবাদন করেছেন, যার কৃতিত্ব স্বরূপ তাঁর অনেক অডিও এবং ভিডিও অ্যালবাম রয়েছে। রজনীকান্ত, কমল হাসান এবং এ আর রহমানের সংগীতে তাঁর উপস্থাপনা ভক্তদের মধ্যে জনপ্রিয়।
শশী বাধোয়া

শশী বাধবা (, জন্ম: ৩০ জুলাই, ১৯৪৮) একজন ভারতীয় চিকিৎসাবিজ্ঞানী। ২০১২ সালে তিনি নয়াদিল্লীতে অবস্থিত সর্বভারতীয় চিকিৎসা বিজ্ঞান প্রতিষ্ঠানের দেহতত্ত্ব বিভাগের ডিন পদে অধিষ্ঠিত হন। তাঁর মুখ্য গবেষণার বিষয় হচ্ছে বিকাশমূলক স্নায়ুজীববিজ্ঞান, পরিমাণগত রূপবিজ্ঞান ও ইলেকট্রন মাইক্রোস্কোপি। তাঁর গবেষণা বিষয়বস্তু মূলত বিকাশশীল মানব মস্তিষ্ক। ১৯৯০ সালে তিনি শান্তি স্বরূপ ভটনাগর পুরস্কার লাভ করেন।
শশী বাধবা ১৯৭০ সালে মধ্য প্রদেশের জব্বলপুর মেডিকেল কলেজ থেকে চিকিৎসাবিজ্ঞানে স্নাতক ডিগ্রী লাভ করেছিলেন। তারপর তিনি স্নাতকোত্তর অধ্যয়নের জন্য নয়াদিল্লীর সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব বিভাগে যোগদান করেছিলেন। এখান থেকেই তিনি এমএস ও পিএইচডি ডিগ্রী অর্জন করেছিলেন।
শশী বাধবা অধ্যাপক হিসাবে অবসর গ্রহণ করার আগে পর্যন্ত সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব অনুষদের সাথে জড়িত ছিলেন। তিনি ১৯৭২ সালে দিল্লীর সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব বিভাগে যোগদান করে অবশেষে ২০১২ সালে এই বিভাগের ডিন পদ লাভ করেছিলেন। তিনি ১৯৭২ সাল থেকে এখান থেকে এমএসসি, এমএস ও পিএইচডি, স্নাতক ও স্নাতকোত্তর শিক্ষা এবং প্রশিক্ষণের জন্য জড়িয়ে ছিলেন। তাঁর গবেষণাপত্র ৬৭টি আন্তর্জাতিক ও ৩৭টি রাষ্ট্রীয় পত্রিকায় প্রকাশিত হয়েছে। তদুপরি তিনি ২৭টি গ্রন্থঅধ্যায় ও ১৩টি গ্রন্থ সম্পাদনা বা সহ-সম্পাদনা করেছেন।
তাঁর গবেষণার মুখ্য আগ্রহ হচ্ছে বিকাশমূলক স্নায়ুজীববিজ্ঞান, পরিমাণগত রূপতত্ত্ব ‌ও ইলেক্ট্রন মাইক্রোস্কোপি। তাঁর গবেষণাগার মুখ্যতঃ বিকাশশীল মানব মস্তিষ্কের উপরে মনোনিবেশ করেছে। সেখানে মানব মেরুদণ্ড, দৃশ্যমান পথ, সেরিবেলার নিউক্লিয়াই ও মানব মূত্রাশয়ের স্বায়ত্তশাসনিক অভ্যন্তরীণকরণ অধ্যয়ন করা হচ্ছে। তাঁর গবেষণা রোগ সম্বন্ধীয় সামগ্রী ও প্রাণীর পরীক্ষার সাথে তুলনা করার জন্য ভূমিগত তথ্য প্রদান করার সাথে আণবিক স্তরে এই অঞ্চলের বিকাশে জড়িত প্রক্রিয়াগুলোকে ভালভাবে বুঝতে সহায়তা করেছে।
রাষ্ট্রীয় চিকিৎসা বিজ্ঞান একাডেমীর নির্বাচিত সভ্য শশী তাঁর কাজের জন্য বহু পুরস্কার ও সম্মান ভূষিত হয়েছেন। তিনি ১৯৯০ সালে বৈজ্ঞানিক গবেষণা পরিষদের শান্তি স্বরূপ ভটনাগর পুরস্কার ও ২০১৩ সালে বিকে বাছওয়াত আজীবন সাফল্য পুরস্কার লাভ করেছিলেন। এছাড়াও তিনি আন্তর্জাতিক মস্তিষ্ক গবেষণা সংগঠন, ইন্ডিয়ান গ্রুপ অফ ইন্টারন্যাশনাল সোসাইটি ফর স্টেরিওলজি, ভারতীয় স্নায়ুবিজ্ঞান একাডেমি, ভারতীয় ইলেক্ট্রন অণুবীক্ষণ সমাজ, দিল্লী অ্যাসোসিয়েশন ফর মর্ফোলজিকেল সাইন্সের আজীবন সদস্য। তিনি ১৯৯৯ সাল থেকে ভারতীয় কর্কট সমাজর সদস্য।
নিদুমোলু সুমথি

নিদুমোলু সুমথি (, জন্ম: ১৬ অক্টোবর ১৯৫০) বা দণ্ডমুদি সুমথি রাম মোহন রাও একজন ভারতীয় ঘাতবাদ্যযন্ত্র বাদক। তিনি মৃদঙ্গবাদক হিসাবে বিশেষ পারদর্শিতা অর্জন করেছেন। তিনি মৃদঙ্গগুরু শ্রী দণ্ডমুদি রাম মোহন রাওয়ের পত্নী। তিনি ভারতের প্রথম মহিলা মৃদঙ্গবাদকদের মধ্যে একজন ও প্রথম মহিলা লয় ঘরানার শিল্পী। পুরুষশাসিত মৃদঙ্গ বাদ্যের জগতে তিনি ভারতের প্রথম মহিলা মৃদঙ্গবাদক শিল্পী। সুমথি ২০২১ সালে ভারতের চতুর্থ সর্বোচ্চ বেসামরিক সম্মান পদ্মশ্রী লাভ করেছেন।
১৯৫০ সালের ১৬ অক্টোবর তারিখে অন্ধ্র প্রদেশের পশ্চিম গোদাবরী জেলার এলুরুতে দণ্ডমুদি সুমথি রাম মোহন রাওয়ের জন্ম হয়েছিল। তাঁর পিতা শ্রী নিদুমোলু রাঘবাইয়া ও মাতা শ্রীমতী নিদুমোলু ভেঙ্কটরত্নম্মালৈ। মাত্র ৬ বছর বয়স থেকে সুমথি তাঁর বাবার কাছে মৃদঙ্গ বাজানো শিখেছিলেন। তাঁর বাবা একজন মৃদঙ্গ বিদ্বান ছিলেন।
২০০৩ সালে তিনি তাঁর গুরু শ্রী দণ্ডমুদি রাম মোহনের সাথে বিবাহবন্ধনে আবদ্ধ হন। সুমথি তাঁর স্বামীর মতই আকাশবাণীর "এ-টপ" গ্রেড শিল্পী হিসাবে পরিগণিত হন। তিনি এই শ্রেণীতে অন্তর্ভুক্ত হওয়া প্রথম মহিলা মৃদঙ্গবাদক। এর মধ্য দিয়ে তাঁরা ভারতের একমাত্র এ-টপ গ্রেড মৃদঙ্গবাদক দম্পতি হিসাবে খ্যাত হয়েছেন।
২০০০ সালে তিনি ঘাতবাদ্য মৃদঙ্গ প্রচারের উদ্দ্যেশ্যে "লয় বেদিকা" নামর একটি সংগঠন স্থাপন করেছিলেন। শিক্ষার্থীদের জন্য প্রতিযোগিতার আয়োজন করা হত। অনেক প্রখ্যাত বিদ্বানকে তিনি "লয় প্রবীন" উপাধি প্রদান করেছিলেন।
তিনি অনেক পুরস্কার ও সম্মাননা এবং সংবর্ধনা লাভ করেছেন। তিনি ২০১০ সালে ভারতের রাষ্ট্রপতির কাছ থেকে সংগীত নাটক একাডেমী পুরস্কারে সম্মানিত হয়েছিলেন। এই সম্মাননা পুরস্কার লাভ করা একমাত্র মহিলা মৃদঙ্গশিল্পী তিনি। তাঁকে ২০১৫ সালে অন্ধ্র প্রদেশ সরকার "উগাদি পুরস্কারম" এ সম্মানিত করেছিল।
সংগীতক্ষেত্রে অসামান্য অবদানের জন্য ভারত সরকার তাঁকে ২০২১ সালে ভারতের চতুর্থ সর্বোচ্চ বেসামরিক সম্মান পদ্মশ্রী প্রদান করে।
বাথৌ ধৰ্ম

বাথৌ ধর্ম () বড়ো জনগোষ্ঠী ও কাছারি সম্প্রদায়ের জাতিগত ধর্ম। বাথৌ (বা=পাঁচ; থৌ=গভীর) নামটির অর্থ হচ্ছে "পাঁচটি নীতি"। এই ধর্মের পাঁচটি মূলনীতি হল: বার (বাতাস), অর (আগুন), হা (পৃথিবী), দ্বি (জল) ও অখরাং (ইথার)। প্রধান দেবতা "বাথৌবরাই" (বরাই-"বয়স্ক") নামে পরিচিত। বিশ্বাস করা হয় যে সর্বব্যাপী ও সর্বজ্ঞ বাথৌবরাই এই পাঁচটি নীতি তৈরি করেছিল। অন্যান্য ছোটখাটো দেব-দেবী থাকলেও তাকেই মূল দেবতা জ্ঞান করা হয়। বাথৌবারাই অদেখা ও অদৃশ্য। দ্বিতীয় সর্বাধিক গুরুত্বপূর্ণ দেবতা হল "মাইনাও"। সে দেবতা বাথৌবারাইয়ের স্ত্রী এবং তাকে "কৃষিজমির রক্ষক" হিসাবে বিবেচনা করা হয়। এক বিজ্ঞপ্তি অনুযায়ী জানা গেছে যে বাথৌ ধর্মকে ভারতীয় ধর্মবৈচিত্র্যের একটি অঙ্গ হিসাবে অন্তর্ভুক্ত করা হবে।
বড়ো জাতির মাঝে সিজৌ গাছ ব্যবহারের প্রথা অতীত থেকেই চলে আসছে। বড়োরা বাথৌ পূজাতে এই গাছটিকে ব্যবহার করে। তাই বাথৌ ধর্মের সাথে গাছটি বেশ সম্পর্কিত। বড়োরা বাড়ির উঠোনের দক্ষিণপূর্ব কোণে সিজৌয়ের চারা রোপন করে। তারা এর চারপাশে ১৮ জোড়া বাঁশের বেত/কাঠি বা কঞ্চিকে পাঁচটি জায়গায় গিঁট দিয়ে বাঁধে। প্রতিটি বাঁধন একেকজন উপ দেব-দেবীকে নির্দেশ করে। নিচের দিক থেকে পাঁ‌চটি বাধঁন যথাক্রমে জন্ম, যন্ত্রণা, মৃত্যু, বিবাহ ও শান্তি/আনন্দকে চিহ্নিত করে। সিজৌ গাছের বৈজ্ঞানিক নাম- Euphorbia antiquorum, এটি ইউফরবিয়া (Euphorbia) প্রজাতির একপ্রকার রসাল বনৌষধি গাছ। ক্যাকটাসের মতো দেখতে হলেও সিজৌ ক্যাকটাস প্রজাতির অন্তর্গত নয়।
তে ঘরোয়া ও সম্প্রদায়ী ভগবানের মাঝে পার্থক্যগুলো উল্লেখ করা হয়েছে। ঘরোয়া ভগবানের তালিকায় রয়েছে বাথৌবরাই, মাইনাও, চং বরাই/বুরাই ও বুরা বাঘ রাজা ইত্যাদি সকল জনপ্রিয় দেব-দেবতা। বড়োদের দ্বারা সিজৌ গাছকে বাথৌবরাই হিসেবে পূজা করার প্রথাটি আসামের গোয়ালপারা অঞ্চলে বিশেষ প্রসিদ্ধ। চং রাজাকে সাধারণতে "ধাম" নামে একটি ঘরের ভিতরে পূজা করা হয়। এই দেবতাই সাধারণত মহিলাদের দ্বারা বিশেষ করে মহিলাদের রজঃস্রাবের সময়ে পূজা গ্রহণ করে। পরে পূজার নৈবেদ্য সমূহ বাইরে এনে বাথৌ দেবতার প্রতিনিধিত্বকারী সিজৌ গাছের নিচে রাখা হয়।
রাজাপুর সরকারি কলেজ

সরকারি রাজাপুর ডিগ্রী কলেজ বাংলাদেশের ঝালকাঠি জেলার রাজাপুর উপজেলার অন্তর্গত একটি সরকারি শিক্ষাপ্রতিষ্ঠান। ১৯৭০ সালে অধ্যাপক আঃ কুদ্দুস হাওলাদার কলেজ টি প্রতিষ্ঠিত করে।জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭০ সালে অধ্যাপক আঃ কুদ্দুস হাওলাদার উচ্চ মাধ্যমিক কলেজ হিসেবে প্রতিষ্ঠিত করে, ১৯৭৩ সালে বি.এ(পাস) কোর্স ও ১৯৭৩ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
সরকারি নলছিটি ডিগ্রী কলেজ

সরকারি নলছিটি ডিগ্রী কলেজ বাংলাদেশের ঝালকাঠি জেলার নলছিটি উপজেলার অন্তর্গত একটি সরকারি শিক্ষাপ্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৪ সালে বি.এ(পাস) কোর্স ও ১৯৮৫ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
তফাজ্জল হোসেন মানিক মিয়া ডিগ্রী কলেজ

তফাজ্জল হোসেন মানিক মিয়া ডিগ্রী কলেজ বাংলাদেশের ঝালকাঠি জেলার কাঁঠালিয়া উপজেলার অন্তর্গত একটি সরকারি শিক্ষাপ্রতিষ্ঠান। ১৯৮৪ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৮৪ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৫ সালে বি.এ(পাস) কোর্স ও ১৯৯৩ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
ঝালকাঠি সরকারি মহিলা কলেজ

ঝালকাঠি সরকারি মহিলা কলেজ বাংলাদেশের ঝালকাঠি জেলার ঝালকাঠি সদর উপজেলার অন্তর্গত একটি সরকারি শিক্ষাপ্রতিষ্ঠান। ১৯৮১ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রী ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৮১ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ১৯৮৭ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
ভদ্ৰা

হিন্দুধৰ্মে ভদ্ৰা শব্দটি বিভিন্ন অর্থ ও বহু দেব-দেবীকে বুঝায়, যেমন- কুবেরের পত্নী, চন্দ্রের কন্যা, পর্বত ও দেবী দুর্গার এক সংগী।
ভদ্ৰা বা যক্ষী, শ্ববি, রিদ্ধি ও কুবেরি হচ্ছে শুভ বিষয়ের দেবী, তাকে উপদেবতা কুবেরের পত্নী হিসাবে বৰ্ণনা করা হয়। ভদ্ৰা ও কুবেরের নলকুবের, মণিগ্রীব ও ময়ূরজা নামে তিনটি পুত্ৰ এবং মীনাক্ষী নামে একটি কন্যাসন্তান ছিল। পরে রাবণ যখন লংকা রাজ্য অধিগ্ৰহণ করে তিনি তার স্বামীর সাথে অলকাপুরীতে স্থানান্তরিত হয়েছিলেন।
অন্য এক ব্যাখ্যা অনুযায়ী ভদ্রা ছিল চন্দ্রের কন্যা এবং উতথ্য নামের এক ঋষির সাথে তার বিয়ে হয়েছিল।
জোনবিরি

জোনবিরি ভারতের আসাম প্রদেশে তৈরি একপ্রকার অসমীয়া অলঙ্কার যা মূলত নারীদের জন্য তৈরি করা হয়ে থাকে। অসমীয়া ভাষায় 'জোন' অর্থ চাঁদ এবং 'বিরি' হল জোনবিরির চারপাশের নকশা। এই অলঙ্কারের নকশাগুলি বাদ্যযন্ত্র, প্রকৃতি এবং আসামের গৃহস্থালীর পণ্য দ্বারা অনুপ্রাণিত। সাধারণত আসামের আদিবাসী স্বর্ণকাররা কাঁচা স্বর্ণ দিয়ে এটি তৈরি করে, স্থানীয়ভাবে এইসব আদিবাসীরা থলু নামে পরিচিত। অলঙ্কারগুলি দেখতে অনেকটা চন্দ্রাকৃতির বা অর্ধচন্দ্রাকৃতির মত হয়ে থাকে। উৎসব-পাৰ্বন, বিয়ে-শাদি ও বিভিন্ন মাঙ্গলিক অনুষ্ঠানে অসমীয়া মহিলারা এই অলংকার পরিধান করে। রঙালী বিহুতে বিহু নাচের সময় নর্তকীরাও এই অলঙ্কারটি পড়ে থাকে।
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান এবং দক্ষিণ এশিয়া ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন সরঞ্জামাদি যেমন:হাতুড়ি, বাটুল, নিয়ারি, ডাইচ, ফলি, কৰ্ষণী, কাঁটি, নোবনি, লেপ, থিনা/ঠিনা, বাখর আদির সাহায্যে এইসব গহনাবিশেষ তৈরি করা হয়ে থাকে। সাধারণত বিভিন্ন নিম্নমানের ধাতুর সমন্বয়ে এসব গহনা তৈরি করে সোনা গলিয়ে 'স্প্ৰে' যন্ত্ৰের সাহায্য নিয়ে তার ওপরে একটি নিৰ্দিষ্ট অনুপাতে সোনার প্ৰলেপ দেওয়া হয়। এই পদ্ধতিকে স্থানীয় অসমীয়রা সোণপানী চরোবা বলে আভিহিত করে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। জোনবিরি অলঙ্কারটিও একইরকম পদ্ধতিতে প্ৰস্তুত করা হয়।
দুগদুগী

দুগদুগী ভারতের আসাম প্রদেশে তৈরি লকেটজাতীয় একপ্রকার অলঙ্কারবিশেষ যা মূলত নারীদের ভূষণ হিসেবে তৈরি করা হয়ে থাকে। গঠনগত দিক থেকে এটি মূলত একধরনে লকেট, নাম ও বৈশিষ্ট্যের দিক থেকে যা বাঙালি নারীদের ব্যবহৃত ধুকধুকি বা লকেটের মতোই। এর নকশাটি বাদ্যযন্ত্র, প্রকৃতি এবং আসামের গৃহস্থালীর পণ্য দ্বারা অনুপ্রাণিত। সাধারণত আসামের আদিবাসী স্বর্ণকাররা কাঁচা স্বর্ণ দিয়ে এটি তৈরি করে, স্থানীয়ভাবে এসব আদিবাসীরা থলু নামে পরিচিত। সাধারণত আংটি ও কানের দুল সমন্বয়ে এই প্রাচীন গহনাটি পড়া হয়। এটি দেখতে অনেকটা হৃদয় আকৃতির মত হয়ে থাকে, তবে কিছুটা ব্যতিক্রমও হতে পারে। উৎসব-পাৰ্বন, বিয়ে-শাদি ও বিভিন্ন মাঙ্গলিক অনুষ্ঠানে অসমীয়া মহিলারা এই অলংকার পরিধান করে। রঙালী বিহুতে বিহু নাচের সময় নর্তকীরাও এই অলঙ্কারটি পড়ে থাকে।
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান ও দক্ষিণ এশিয়ার ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন আনুষঙ্গিক সরঞ্জামাদির সাহায্যে এইসব গহনাবিশেষ তৈরি করা হয়ে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। অন্যান্য অসমীয়া গহনার অনুরূপ দুগদুগী অলঙ্কারটিও একইরকম পদ্ধতিতে প্ৰস্তুত করা হয়।
ইবনে আশ-শাতির

আবুল হাসান আলাউদ্দিন আলি ইবন ইবরাহিম আল আনসারি বা সংক্ষেপে ইবন আশ শাতির বা ইবন আল শাতির (১৩০৪-১৩৭৫খ্রি.) ছিলেন একজন আরব জ্যোতির্বিজ্ঞানী, গণিতবিদ ও প্রকৌশলী। তিনি দামেস্কের উমাইয়া মসজিদে একজন "মুওাক্কিত" (সালাতের সময়গুলো নির্ধারণের জন্য নির্ধারিত ব্যক্তি) হিসেবে কাজ করতেন এবং ১৩৭১ বা ১৩৭২ সালে তিনি মসজিদের মিনারের জন্য একটি সূর্যঘড়ি তৈরি করেন।
ইবন আশ শাতিরের বয়স যখন ছয় বছর,তখন তার পিতা মৃত্যুবরণ করেন। এরপর তার দাদা তার দায়িত্ব গ্রহণ করেন এবং তার কাছ থেকে তিনি বিজ্ঞানের বিভিন্ন বিষয়ে আকর্ষিত হন। ইবন শাতির শিক্ষা অর্জনের জন্য কায়রো এবং আলেকজান্দ্রিয়ায় যান । আবু আলি আল মাররাকুশি এর কাছে পড়াশোনা সমাপ্ত করে তিনি দামেস্কে ফিরে যান এবং উমাইয়া মসজিদে মুওাক্কিত হিসেবে নিয়োগ প্রাপ্ত হন। তার মুওাক্কিত হিসেবে কাজের মধ্যে ছিলো দৈনিক পাঁচবার সালাতের সময় ও রমজান মাসের শুরু ও শেষ কবে তা নির্ণয় করা। এই কাজ সুষ্ঠুভাবে সম্পন্ন করতে তিনি বিভিন্ন জ্যোতির্বৈজ্ঞানিক যন্ত্র তৈরি করেন। তিনি নানা জ্যোতির্বৈজ্ঞানিক ঘটনা পর্যবেক্ষণ করেন ও গাণিতিকভাবে তা মিলানোর চেষ্টা করেন যা মসজিদের কাজের পাশাপাশি তার নিজের গবেষণাতেও সাহায্যে করছিল। তিনি তার এই গবেষণা একটি জ্যোতির্বৈজ্ঞানিক ছক আকারে লিখে রাখেন। যদিও এই ছক কালের গর্ভে হারিয়ে গেছে।
জ্যোতির্বিজ্ঞানের উপর লেখা ইবন আশ শাতিরের লেখা সবচেয়ে গুরুত্বপূর্ণ গ্রন্থ হচ্ছে "‘আল কিতাব নিহায়াত আল সুল ফি তাসহিহ আল উসুল’" (প্রচলিত নিয়মের সংশোধনের জন্য শেষ অভিজান)। এই বইয়ে তিনি টলেমির মডেলের চাঁদ, সূর্যের ও গ্রহের গতিপথের একটি বিরাট অংশ সংশোধন করেন। এখানে তিনি অতিরিক্ত এপিসাইকেল (Epicycle) সরিয়ে সেখানে তুসি যুগলের ব্যবহার করেন। তার এই মডেলটি ১৬ শতাব্দীর জ্যোতির্বিজ্ঞানী নিকোলাস কোপার্নিকাসের মডেলের সাথে অনেকাংশেই মিলে যায়। তার এই কাজটি তার একটি বই "‘জুয আল জাদীদ’" (নতুন গ্রন্থ) –এ প্রকাশ করা হয়। 
পূর্ববর্তী জ্যোতির্বিজ্ঞানীদের সাথে ইবন আশ শাতিরের কিছুটা পার্থক্য ছিল। যেমন, পূর্ববর্তী জ্যোতির্বিজ্ঞানীরা তাদের হিসাব মিলাতে চেষ্টা করছিলেন দর্শনের ভিত্তিতে এবং অ্যারিস্টটলিয় জ্যোতির্বিজ্ঞানের ভিত্তিতে। অন্যদিকে ইবন আশ শাতির হিসাব মিলাচ্ছিলেন বাস্তব জগৎ থেকে প্রাপ্ত তথ্য হতে। উদাহরণস্বরূপ, ইবন আশ শাতিরের বাস্তব অভিজ্ঞতা ও পর্যবেক্ষণের ফলেই তিনি টলেমির মডেল হতে একটি এপিসাইকেল সরিয়ে দেন। এর ফলে পূর্বে দেওয়া যে কোনো মডেলের তুলনায় ইবন আশ শাতিরের মডেল উন্নত প্রকৃতির ছিল। এবং এটিই প্রথম মডেল ছিল যা পর্যবেক্ষণের মাধ্যমে পরীক্ষা করা সম্ভব ছিল। তার এই কাজ জ্যোতির্বিজ্ঞানের শাখায় একটি বিপ্লব ঘটিয়েছিল যাকে ‘রেনেসাঁ যুগ পূর্ববর্তী বৈজ্ঞানিক বিপ্লব’ বলা যেতে পারে। 
যদিও ইবন আশ শাতিরের মডেলকে পৃথিবীকে বিশ্বজগতের মাঝে ধরা হয়েছিল, তবুও এর থেকে ইতালিয় জ্যোতির্বিজ্ঞানী নিকোলাস কোপার্নিকাস দারুণভাবে অনুপ্রাণিত হয়েছিলেন বলেই অনুভূত হয়। ইবন আশ শাতির যে পদ্ধতিতে টলেমির মডেলকে সংশোধন করেছিলেন, নিকোলাস কোপার্নিকাসের বই ‘De revolutionibus’ ঠিক সে উপায়ই ছিল। কোপার্নিকাসের দেওয়া চন্দ্র ও শুক্রগ্রহের গতিপথ, ইবন আশ শাতিরের মডেলের সাথে মিলে যায়। এসকল কারণে কিছুকিছু পণ্ডিত বলে থাকেন, কোপার্নিকাসের কাছে ইবন শাতিরের কাগজগুলো কোনোভাবে পৌছেছিল। কিছুদিন আগে বাইজেন্টাইনদের সময়কালের ইবন শাতিরের কাজের ন্যায় কাজ সমৃদ্ধ একটি পান্ডুলিপি ইতালি থেকে উদ্ধার হয়। এর ফলে ধারণা করা হয়, যখন পূর্ব হতে জ্ঞান ধীরে ধীরে পশ্চিমে যাচ্ছিলো তখন কোপার্নিকাসের হাতে আসে ইবন আশ শাতিরের কাজ।
ঢোলবিরি

দুগদুগী ভারতের আসাম প্রদেশে তৈরি লকেটজাতীয় একপ্রকার অলঙ্কারবিশেষ যা মতিবিরি নামেও পরিচিত। গঠনগত দিক থেকে এটি মূলত একধরনের লকেট, নাম ও বৈশিষ্ট্যের দিক থেকে যা বাঙালি সংস্কৃতিতে ব্যবহৃত ধুকধুকি বা লকেটের মতোই। এর নকশাটি বাদ্যযন্ত্র, বিশেষ করে ঢোলের আকৃতি দ্বারা অনুপ্রাণিত। এটি দেখতেও অনেকটা ঢোলের অনুরূপ মূলত একারণেই এটিকে ঢোলবিরি নামে ডাকা হয়। উৎসব-পাৰ্বন, বিয়ে-শাদি ও বিভিন্ন মাঙ্গলিক অনুষ্ঠানে অসমীয়া মহিলারা এই অলংকার পরিধান করে। রঙালী বিহুতে বিহু নাচের সময় নর্তকীরাও এই অলঙ্কারটি পড়ে থাকে। সাধারণত আসামের আদিবাসী স্বর্ণকাররা কাঁচা স্বর্ণ দিয়ে এটি তৈরি করে, স্থানীয়ভাবে এসব আদিবাসীরা থলু নামে পরিচিত। সাধারণত আংটি ও কানের দুল সমন্বয়ে এই প্রাচীন গহনাটি পরা হয়।
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান ও দক্ষিণ এশিয়ার ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন আনুষঙ্গিক সরঞ্জামাদির সাহায্যে এইসব গহনাবিশেষ তৈরি করা হয়ে থাকে। সাধারণত বিভিন্ন নিম্নমানের ধাতুর সমন্বয়ে এসব গহনা তৈরি করে সোনা গলিয়ে 'স্প্ৰে' যন্ত্ৰের সাহায্য নিয়ে তার ওপরে একটি নিৰ্দিষ্ট অনুপাতে সোনার প্ৰলেপ দেওয়া হয়। এই পদ্ধতিকে স্থানীয় অসমীয়রা সোণপানী চরোবা বলে আভিহিত করে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। অন্যান্য অসমীয়া গহনার অনুরূপ ঢোলবিরি অলঙ্কারটিও একইরকম পদ্ধতিতে প্ৰস্তুত করা হয়।
গামখারু

গামখারু হচ্ছে অসমীয়া পুরুষ ও মহিলা উভয়ের ব্যবহৃত সৌন্দৰ্য বৰ্ধনের উদ্দ্যেশ্যে হাতে পরার জন্য তৈরি একপ্রকার খারু বা চূড়িবিশেষ। গামখারু অসমীয়া গহনার জগতে একটি পুরনো অলংকার। আগেকার সময়ে এর ব্যবহার খুবই সাধারণ ছিল, তবে বৰ্তমানে বিহুনাচে নর্তকীর হাতেও গামখারু পরতে দেখা যায়। অসমীয়া পুরুষ-মহিলা উভয়ের হাতে পরিধান করা অর্থ্যাৎ লিঙ্গনিরপেক্ষ বিভিন্ন অলংকারের ভিতর আংটি ও খারু প্ৰধান।
পূর্বকালে মিসিং জনগোষ্ঠীর পরিবারপ্রধান বা জ্যেষ্ঠ লোকেরা গামখারু পরিধান করতো। পরিবারপ্রধান বা জ্যেষ্ঠ লোকেদেরকে তারা 'গাম' বলে ডাকতো। সেখান থেকেই এটির নামকরণ হয় গামখারু। পূৰ্বকালে কেবল পুরুষেরা এটি পরিধান করলেও বৰ্তমান সময়ে মহিলাদেরকেও পরিধান করতে দেখা যায়।
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান ও দক্ষিণ এশিয়ার ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন আনুষঙ্গিক সরঞ্জামাদির সাহায্যে এইসব গহনাবিশেষ তৈরি করা হয়ে থাকে। সাধারণত বিভিন্ন নিম্নমানের ধাতুর সমন্বয়ে এসব গহনা তৈরি করে সোনা গলিয়ে 'স্প্ৰে' যন্ত্ৰের সাহায্য নিয়ে তার ওপরে একটি নিৰ্দিষ্ট অনুপাতে সোনার প্ৰলেপ দেওয়া হয়। এই পদ্ধতিকে স্থানীয় অসমীয়রা সোণপানী চরোবা বলে আভিহিত করে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। অন্যান্য অসমীয়া গহনার অনুরূপ গামখারু অলঙ্কারটিও একইরকম পদ্ধতিতে প্ৰস্তুত করা হয়। গামখারু তৈরি করতে প্ৰধানত সোনা ও রূপা ব্যবহার করা হয়। তবে রূপার গামখারুই অধিক প্ৰচলিত। গামখারুতে লতা, ফুল খোদিত করার জন্য কিছুটা সোনাও ব্যবহার হয়।
গামখারু বিভিন্ন প্ৰকারের হয়ে থাকে। এর মধ্যে উল্লেখযোগ্য কয়েকটি হল:
সরু আকারের গামখারুকে আসামের অনেকেই মুঠিখারু বলেও ডাকে। কিন্তু গামখারু ও মুঠিখারু মূলত আলাদা দুটি অলঙ্কার। গামখারু সাধারণত পাতলা হয় এবং ভিতরে রূপোর প্ৰলেপ দিয়ে তা দুই রকমভাবে বানানো হয়। পাতলা করে বানালে খরচ কম হয়। বরপেটাতে তৈরি করা রৌপ্য সোণপানী চরোবা গামখারু দাম ও সুলভ্যতার জন্য গোটা আসামে এটির প্ৰচলন রয়েছে।
বাংলাদেশ পৌর উন্নয়ন তহবিল

বাংলাদেশ পৌর উন্নয়ন তহবিল বাংলাদেশ সরকারের একটি তহবিল যা বাংলাদেশের শহরাঞ্চলে স্থানীয় সরকারকে উন্নয়ন ও নাগরিক কাজের জন্য অর্থ সরবরাহ করে।
বাংলাদেশ পৌর উন্নয়ন তহবিল ২০০২ সালের মার্চ মাসে বাংলাদেশ সরকার প্রতিষ্ঠা করে। এর উদ্দেশ্য হল স্থানীয় সরকারকে শহর অঞ্চলে অবকাঠামো এবং নাগরিক কাজের জন্য অর্থ সরবরাহ করা।
বাগানের গোলাপ

বাগানের গোলাপ মূলত হাইব্রিড গোলাপ যা ব্যক্তিগত বা সরকারী উদ্যানে শোভাময় গাছ হিসাবে জন্মায়। এগুলি ফুল গাছের সর্বাধিক জনপ্রিয় এবং ব্যাপকভাবে চাষ করা এক শ্রেণির গোলাপ, বিশেষত নাতিশীতোষ্ণ জলবায়ুতে এগুলো চাষ করা হয়। বিশেষ করে গত দুই শতাব্দীতে বেশ কয়েকটি জাত উৎপাদিত হয়েছে, যদিও গোলাপ বাগানে হাজার বছর আগে থেকেই পরিচিত ছিল। বেশিরভাগ বাগানের গোলাপ তাদের ফুলের জন্য উত্থিত হয়। এছাড়াও অন্যান্য কিছু কারণে মূল্যবান হয়, যেমন— শোভাময় ফল, স্থল কভার বা হেজিং সরবরাহ করার কারণে।
বিশ্বাস করা হয় যে, কমপক্ষে ৫০০০ বছর আগে থেকে নাতিশীতোষ্ণ অক্ষাংশের প্রাথমিক সভ্যতায় গোলাপ জন্মেছিল। জানা যায় এই ফুল প্রাচীন ব্যাবিলনে প্রথম জন্মেছে। খ্রিস্টপূর্ব ১৪ শতক থেকে মিশরীয় পিরামিড সমাধিতে গোলাপ অঙ্কন আবিষ্কার করা হয়েছে। খ্রিস্টপূর্ব ৫০০ অব্দ (কমপক্ষে) থেকে চীনা উদ্যান এবং গ্রীক উদ্যানগুলিতে এই গোলাপ জন্মানোর রেকর্ড রয়েছে। অনেক আসল গাছের পাপড়ির উপাদান গোলাপে ব্যবহার শুরু করা হয় যাতে দ্রুত ফলাফল পাওয়া যায়।
এই প্রাথমিক উদ্যানগুলিতে উত্থিত বেশিরভাগ গাছপালা সম্ভবত বন থেকে সংগ্রহ করা প্রজাতি ছিল। সেখানে প্রচুর পরিমাণে নির্বাচিত জাতগুলি প্রান্তিক কাল থেকেই জন্মাতো । উদাহরণস্বরূপ – চীনের চাষীরা প্রথম সহস্রাব্দ থেকে নির্বাচিত অসংখ্য বাংলা গোলাপ চাষ করত।
১৭ শতকে আধুনিক গোলাপের উল্লেখযোগ্য প্রজনন ধীরে ধীরে ইউরোপে শুরু হয় । ১৯ শতকে ইউরোপে এটির নতুন প্রজাতির সূচনার মাধ্যমে বিশেষত বাংলা গোলাপের সূচনার মাধ্যমে প্রণোদিত হয়েছিল। 
তার পর থেকে প্রচুর গোলাপের জাত হয়েছে। ১৯ শতকের গোড়ার দিকে একজন উল্লেখযোগ্য অবদানকারী ছিলেন ফ্রান্সের সম্রাজ্ঞী জোসেফাইন যিনি মালমাইসনে তার বাগানে গোলাপের প্রজনন বিকাশের জন্য পৃষ্ঠপোষকতা করেছিলেন। ১৮৪০ সালের হিসাবে বিভিন্ন ধরনের গোলাপ হাজারটিও বেশি সংগ্রহ চাষ করা হয়েছে।
রামানি আম্মাল

রামানি আম্মাল (১৯৫৪ - ৪ এপ্রিল ২০২৩), যিনি তার স্টেজ নাম রকস্টার রামানি আম্মাল দ্বারাও জনপ্রিয়ভাবে পরিচিত, ছিলেন একজন ভারতীয় লোকস্নজ্ঞীত ও প্লেব্যাক সংগীতশিল্পী। ২০১৭ সালে একটি আপাতবাস্তব টেলিভিশন অনুষ্ঠান জি তামিলের সা রে গা মা পা সিনিয়র্সে অংশ নেওয়ার পরে তিনি খ্যাতি অর্জন করেছিলেন। তিনি সা রে গা মা পা সিনিয়র্সের উদ্বোধনী সংস্করণের বিচারকদের কাছ থেকে "রকস্টার" ডাকনাম পেয়েছিলেন। তিনি কাধল (২০০৪) সালে প্লেব্যাক গায়ক হিসাবে চলচ্চিত্রে আত্মপ্রকাশ করেছিলেন।
রামানী আম্মাল একটি মধ্যবিত্ত পরিবারে জন্মগ্রহণ করেছিলেন এবং পারিবারিক কারণে তাকে পড়াশোনা ত্যাগ করতে হয়েছিল। তিনি অল্প বয়সেই সংগীতের প্রতি আগ্রহ প্রকাশ করেছিলেন তবে অর্থ উপার্জনের জন্য তাকে গৃহকর্মীর কাজ নিতে হয়েছিল। সংগীতের প্রতি আগ্রহ বাঁচিয়ে রাখতে তিনি বিয়ের অনুষ্ঠানে গানও গেয়েছেন। একটি চলচ্চিত্রের একটি গান গাওয়ার প্রথম সুযোগ পাওয়ার আগে তিনি তার ক্যারিয়ারের বেশিরভাগ সময়েই গৃহকর্মী হিসাবে কাজ করেছিলেন। তিনি ২০০৪ সালের রোমান্টিক নাট্যধর্মী চলচ্চিত্র 'কধল'ে গায়ক হিসাবে আত্মপ্রকাশ করেছিলেন। তিনি কাথাভারায়ণ (২০০৮), থেনাভাট্টু (২০০৮) এবং হরিদাস (২০১৩) এও গান গেয়েছিলেন। তবে তিনি খুব বেশি চলচ্চিত্রের সুযোগ পান নি এবং চাকরের চাকরির জন্য ঘরের কাজ করতে ফিরে যান।
২০১৭ সালে, তিনি রিয়ালিটি টিভি শো সা রে গা মা পা সিনিয়রসের মাধ্যমে ৬৩ বছর বয়সে টেলিভিশনে আত্মপ্রকাশ করেছিলেন এবং পরবর্তীকালে প্রবীণ অভিনেতা ও পরিণত রাজনীতিবিদ এম জি জি আর-র প্রতি তাঁর আবেগের কারণে চলচ্চিত্রের গান গেয়ে জনপ্রিয় হয়েছিলেন। তিনি এই শোয়ের শীর্ষ দশ ফাইনালিস্টদের মধ্যে একজন এবং ১৫ এপ্রিল ২০১৮ এ ঘটে যাওয়া গ্র্যান্ড ফিনালেতে প্রথম রানার্সআপও হয়েছিলেন। সা রে গা মা পা এর সাফল্যের পরে, তিনি প্লেব্যাক গায়িকা হিসাবে বেশ কয়েকটি ফিল্মের সুযোগ পেয়েছেন এবং জাঙ্গা (২০১৮), সান্দাকোজি ২(২০১৮), কাপ্পান (২০১৯) এবং নেঞ্জামুন্ডু নের্মাইয়ুন্দু ওদুঁ রাজা (২০১৯) এর মতো বেশ কয়েকটি চলচ্চিত্রের সুযোগ পেয়েছেন। তিনি শ্রীলঙ্কা, সিঙ্গাপুর এবং মার্কিন যুক্তরাষ্ট্রে কনসার্ট পরিচালনা করেছিলেন।
২০১৮ সালে, তিনি টেলিভিশন সোপ অপেরা ইয়ারাদি নী মোহিনিতেও একটি পর্বে বিশেষভাবে উপস্থিত ছিলেন। 
রামানি আম্মাল ২০২৩ সালের ৪ এপ্রিল ৬৯ বছর বয়সে মৃত্যুবরণ করেন।
এনএক্সটি টেকওভার: শিকাগো

এনএক্সটি টেকওভার: শিকাগো একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ২০শে মে তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৫তম এবং শিকাগো কালানুক্রমিকের অধীনে প্রচারিত প্রথম অনুষ্ঠান ছিল।
পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণসহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে দি অথর্স অব পেন (অ্যাকাম, রেজার) এনএক্সটি ট্যাগ টিম চ্যাম্পিয়নশিপ ম্যাচের জন্য আয়োজিত ল্যাডার ম্যাচে ডিআইওয়াইকে (টমাসো চিয়াম্পা, জনি গারগানো) হারিয়েছে। অন্যান্য শীর্ষস্থানীয় ম্যাচে, ববি রুড এনএক্সটি চ্যাম্পিয়নশিপ ম্যাচে হিদেও ইতামিকে এবং আসকা এনএক্সটি নারী চ্যাম্পিয়নশিপ ম্যাচে নিকি ক্রস ও রুবি রিয়টকে এবং পিট ডান ডাব্লিউডাব্লিউই ইউনাইটেড কিংডম চ্যাম্পিয়নশিপ ম্যাচে টাইলর বেটকে হারিয়েছে।
কৃষ্ণা দাশগুপ্ত

কৃষ্ণা দাশগুপ্ত (১৯৩৭-২০১৩) (কৃষ্ণা গাঙ্গুলি নামে ২৯ ডিসেম্বর ১৯৩৭ জন্মগ্রহণ) ভারতের পশ্চিমবঙ্গের খ্যাতিমান বাঙালি শাস্ত্রীয় গায়িকা এবং সংগীত শিক্ষিকা ছিলেন।তিনি বিশেষত ১৯৫০,৬০ এবং ৭০ এর দশকে বাংলা ভাষার চলচ্চিত্রে এবং চলচ্চিত্র ব্যতীতও অসংখ্য গান গেয়েছিলেন। তিনি পশ্চিমবঙ্গের অল ইন্ডিয়া রেডিওতে (এআইআর) ১৯১৩ সাল থেকে প্রত্যূষে প্রচারিত জনপ্রিয় বিশেষ বাংলা রেডিও অনুষ্ঠান মহিষাসুরমর্দিনীতে কণ্ঠদানের জন্য বহুলভাবে পরিচিত।
কৃষ্ণা দাশগুপ্ত ১৯৩৭ সালের ২৯শে ডিসেম্বর পশ্চিমবঙ্গের হুগলির জনাই শহরে জন্মগ্রহণ করেছিলেন। তিনি খ্যাতিমান ভারতীয় শাস্ত্রীয় কণ্ঠশিল্পী আচার্য তারাপদ চক্রবর্তী এবং ওস্তাদ আমির খানের একজন বিখ্যাত শিষ্য ছিলেন।
কৃষ্ণা দাশগুপ্ত একজন বহুমুখী প্রতিভাসম্পন্ন গায়িকা ছিলেন। বিশেষত খেয়াল, ঠুমরি, ভজনের পাশাপাশি বাংলা আধুনিক গানের জন্যও তিনি খ্যাতিমান ছিলেন। তাঁর সঙ্গীত পরিবেশন একটি বিশেষ ধরনের ছিল, যেটি তাঁর গানগুলোকে অনন্য করে তুলেছিল। তিনি পণ্ডিত জ্ঞানপ্রকাশ ঘোষ রচিত গানে নেপথ্য কন্ঠদান করার পাশাপাশি অসমাপ্ত (১৯৫৬), একতারা (১৯৫৭), রাজলক্ষ্মী ও শ্রীকান্ত (১৯৫৮) , ভ্রান্তি, নদের নিমাই (১৯৬০) এবং বিপাশা (১৯৬২)র মতো বাংলা চলচ্চিত্রে গান গেয়েছেন। অন্যদের মধ্যে, বাসু ভট্টাচার্য পরিচালিত হিন্দি চলচ্চিত্র তুমহারা কাল্লু (১৯৭৫)তেও গান গেয়েছিলেন। তিনি বিভিন্ন সংগীত সম্মেলনেও গান করেছিলেন।
তিনি পশ্চিমবঙ্গের অল ইন্ডিয়া রেডিওতে (এআইআর) ১৯১৩ সাল থেকে প্রত্যূষে প্রচারিত জনপ্রিয় বিশেষ বাংলা রেডিও অনুষ্ঠান মহিষাসুরমর্দিনীতে কণ্ঠদানের জন্য বহুলভাবে পরিচিত। কর্মসূচীতে তিনি "অখিল বিমান তব জয়গানে" গানটি গেয়েছিলেন।
কৃষ্ণ দাশগুপ্ত ২০১৩ সালে কলকাতায় মারা যান।
তাঁর ছাত্রদের মধ্যে একজন, প্রখ্যাত চিত্রগ্রাহক রামানন্দ সেনগুপ্তের কন্যা নন্দিনী চক্রবর্তী, তাঁর জীবন নিয়ে "হারানো সুর" নামক একটি তথ্যচিত্র তৈরি করেছেন।
ফেঞ্চুগঞ্জ রেলওয়ে স্টেশন

ফেঞ্চুগঞ্জ রেলওয়ে স্টেশন হচ্ছে বাংলাদেশের একটি রেলওয়ে স্টেশন যা সিলেট বিভাগের সিলেট জেলার ফেঞ্চুগঞ্জ উপজেলায় কুশিয়ারা নদীর তীরবর্তী এলাকায় অবস্থিত। ২০২০ সালের ১২ই আগস্ট স্টেশনটির কার্যক্রম বন্ধ করা হয়।
স্টেশনটিতে কুশিয়ারা এক্সপ্রেস, জালালাবাদ এক্সপ্রেস ও সুরমা মেইল যাত্রাবিরতি দিতো।
ভূরি বাই

ভূরি বাই একজন ভারতীয় ভিল চিত্রশিল্পী। তিনি পিটল গ্রামে জন্মগ্রহণ করেছিলেন। এই গ্রামটি মধ্যপ্রদেশ ও গুজরাটের সীমান্তে অবস্থিত। তবে পিটল মধ্যপ্রদেশের ঝাবুয়া জেলার একটি গ্রাম। ভূরি বাই ভারতের বৃহত্তম উপজাতি গোষ্ঠী ভিল সম্প্রদায়ের অন্তর্ভুক্ত। মধ্য প্রদেশ সরকারের শিল্পীদের প্রতি সর্বোচ্চ রাষ্ট্রীয় সম্মাননা 'শিখর সম্মান' সহ অনেক পুরস্কার তিনি জিতেছেন। ২০২১ সালে তিনি ভারতের চতুর্থ সর্বোচ্চ বেসামরিক পুরস্কার পদ্মশ্রী পেয়েছিলেন।
ভূরি বাইকে ভোপালের ভারত ভবনের জে স্বামীনাথন উৎসাহিত করেছিলেন, তাঁর সমসাময়িক জাংগড় সিং শ্যামের মতো, অ্যাক্রোলিক রং এবং কাগজ ব্যবহার করে চিত্রাঙ্কন করতে। তার আগে, তিনি তাঁর সম্প্রদায়ের অন্যান্য সদস্যদের মতো তাঁর বাড়ির দেয়ালে চিত্রাঙ্কন করতেন। ভূরি পিথোরা চিত্রকর্ম তৈরিতে দক্ষ ছিলেন। “গ্রামে গাছপালা এবং কাদামাটি থেকে রঙ বের করতে আমাদের এত পরিশ্রম করতে হত। এবং এখানে আমাকে রঙের অনেকগুলি বৈচিত্র এবং একটি প্রস্তুত তুলি দেওয়া হয়েছিল!"
চিত্রাঙ্কণের পাশাপাশি, ভূরি বাই কুটির তৈরিতেও পারদর্শী, যা তিনি তাঁর মা ঝাব্বু বাইয়ের কাছ থেকে শিখেছিলেন। তিনি ভোপালের ইন্দিরা গান্ধী রাষ্ট্রীয় মানবসংঘালয় বা ভোপালের মনুষ্য যাদুঘরের ভিল কুটির নির্মাণে অবদান রেখেছিলেন, যেখানে তিনি থাকেন। প্রকৃতপক্ষে, ভূরি বাই যখন প্রথম ভোপালে এসেছিলেন, তিনি ভারত ভবনের নির্মাণ শ্রমিক হিসাবে নিযুক্ত ছিলেন — যা থেকে তিনি দৈনিক ৬ টাকা উপার্জন করতেন। এখানেই তাঁর সাথে জগদীশ স্বামীনাথনের প্রথম দেখা হয়েছিল, যিনি তাঁর প্রতিভা চিহ্নিত করেছিলেন এবং তাঁকে চিত্রাঙ্কণে উৎসাহিত করেছিলেন। ভূরি বাই তাঁর সম্প্রদায়ের সমসাময়িক শিল্পী লাডো বাইয়ের সঙ্গে তাঁর কাজ শুরু করেছিলেন। 
ভিল শিল্পকলাকে কেউ কেউ ভারতের উপজাতি শিল্পগুলির মধ্যে প্রাচীনতম হিসাবে বিবেচনা করে থাকেন। অস্ট্রেলিয়ার আদিবাসীদের শিল্পকলার সাথে এর মিল রয়েছে, বিশেষত বহু রঙের বিন্দু ব্যবহার করে চিত্র ভরাট করা দুই জায়গাতেই পাওয়া যায়। ভূরি বাই তাঁর সম্প্রদায়ের প্রথম শিল্পী যিনি কাগজের উপর আঁকা শুরু করেছিলেন। তাঁর রঙিন ক্যানভাসগুলি সাধারণত পৌরাণিক বিষয়, গ্রাম্য দৃশ্য এবং মানুষ-প্রাণীর সম্পর্ক চিত্রিত করে, যদিও পরবর্তীকালের তাঁর কাজে বিমান এবং সেলফোনের মতো আধুনিক উপাদানগুলির ব্যবহার দেখা গেছে।